
RAPORT DE SPECIALITATE

 Având în vedere Referatul de aprobare a Proiectului de Hotărâre al Primarului municipiului Timișoara și Proiectul de Hotărâre privind aprobarea încheierii Protocolului de colaborare între Garda  Naţională de Mediu - Comisariatul Județean Timiş,    MUNICIPIUL TIMIȘOARA și Direcția Poliției Locale Timișoara, prin care se propune colaborarea privind aplicarea Planului de acțiune comună privind calitatea aerului și gestiunea deșeurilor în Municipiul Timișoara.

Facem următoarele precizări: 
În conformitate cu:
-OUG nr. 195/2005 privind protecția mediului, aprobată cu modificări prin Legea nr. 265/2006, cu modificările şi completările ulterioare;
-Legea nr. 104 din 15 iunie 2011 privind calitatea aerului înconjurător;
-Legea nr. 211 din 15 noiembrie 2011 (*republicată*) privind regimul deșeurilor*;
-Ordonanța Guvernului nr.2/2001 privind regimul juridic al contravenţiilor, aprobată cu modificări și completări prin Legea nr.182/2002, cu modificările și completările ulterioare    Ordonanța Guvernului nr.14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului aprobată cu modificări prin Legea nr.274/2007;
-H.G nr. 1061/2008, privind transportul deșeurilor periculoase și nepericuloase pe teritoriul României;
-Ținând cont de prevederile art. 13 alin. (1) lit. q^1, art. 14 alin.(3) lit. g) și j), art.16 din Hotărârea Guvernului nr. 1005/2012 privind organizarea şi funcţionarea Gărzii Naţionale de Mediu, cu modificările și completările ulterioare;
-Legea nr. 155 din 12 iulie 2010 (**republicată**)  a Poliției Locale;
-HCL 189/2020 privind aprobarea Regulamentului privind gestionarea deșeurilor din construcții și demolări în municipiul Timișoara;
-HCL 371/2007 privind constatarea și sancționarea contravențiilor pe teritoriul municipiului Timișoara, cu modificările și completările ulterioare.

Prezentăm  următoarele:
Conform prevederilor  art.6 alin.(1) din Ordonanţa de Urgență nr.195/2005 privind protecţia mediului, ”protecţia mediului  constituie obligaţia şi responsabilitatea autorităţilor administraţiei publice centrale şi locale, precum şi a tuturor persoanelor fizice şi juridice”.
În municipiul Timișoara au fost inventariate  depozitele clandestine de deșeuri și identificate, de către consilierii Biroului Salubrizare din cadrul Primăriei Municpiului Timișoara, un nr. de peste 500 de locații pe care sunt abandonate periodic deșeuri. Un nr. de 56 de astfel de locații sunt supravegheate prin sisteme de monitorizare video de către Direcția Poliției Locale Timișoara, persoanele identificate ca fiind responsabile de formarea acestor depozitări fiind sancționate contravențional. Ulterior, prin operatorii de salubrizare, locațiile au fost igienizate, respectiv deșeurile au fost colectate și transportate.
O parte din deșeurile abandonate, la periferia municipiului, provind din construcții, demolări și activități de reamenajare și reabilitare a imobilelor/locuințelor, fiind transportate de către persoane care nu dețin autorizații de transport deșeuri. Transportul deșeurilor se realizează cu autoturisme personale sau alte autoutilitare închiriate de pe rețelele de socializare.
Aceste fapte care constituie contravenții, aduc prejudicii atât de imagine administrației locale a municipiului Timișoara, cât și sănătății populației și mediului înconjurător prin pericolul izbucnirii unor focare de infecție.
O altă problemă cu care se confruntă administrația publică a municipiului Timișoara, o constituie organizările de șantier, care nu respectă în totalitate prevederile legale referitoare la  organizarea propriu-zisă a șantierului cât și în privința gestionării deșeurilor.
Având în vedere cele menționate mai sus, Primăria Municipiului Timișoara împreună cu Garda Națională de Mediu- Comisariatul Județean Timiș și cu Direcția Poliției Locale Timișoara, participă la acțiuni/controale tematice,  în vederea depistării locațiilor cu deșeuri abandonate pe domeniul public, urmând a identifica și sancționa contravențional persoanele care au abandonat deșeuri.
De asemenea, se va monitoriza calitatea aerului, prin identificarea și reglementarea surselor de poluare care creează disconfort  în zonele rezidențiale, prin verificarea respectării de către titularul autorizației de construire și/sau desființare a prevederilor avizelor emise de compartimentul de specialitate din cadrul Primăriei Municipiului Timișoara.
Având în vedere prevederile legale expuse în prezentul raport, apreciem că Proiectul de Hotărâre privind aprobarea încheierii Protocolului de colaborare între Garda  Naţională de Mediu  - Comisariatul Judetean Timiş, MUNICIPIUL TIMIȘOARA şi  Direcția Poliției Locale Timișoara, îndeplinește condițiile pentru a fi supus dezbaterii plenului consiliului local.

